open-index/open-wikipedia-markdown huggingface dataset:
Toscana order

**Toscana order**, ka **etruski order** on vanarooma arhitektuuris esinev dooria orderi erivorm, üldilmelt lakooniline. Klassikalistest orderitest lihtsaim, kasutati peamiselt monumentaal- ja militaarehitistes.

## Põhijooned
* Sammas on kannelüürideta.
* Baasi moodustavad erandlikult ümmargune plint (teistes orderites ruudukujuline), ümarmõigas *torus* ja õhuke vaheplaat, millele toetub sambatüves.
* Tüvese osas on astragaaliga (ümarvöödiga) eraldatud sambakael (*cellarino*).
* Kapiteel meenutab dooria kapiteeli.
* Talastik meenutab dooria talastikku, kuid on lihtsam, ilma triglüüfideta, metoopideta ja muude reljeefkaunistusteta

## Ajaloost
Eraldi orderitüübina käsitletakse Toscana orderit esmakordselt 16. sajandil arhitekt Sebastiano Serlio orderiõpetuses. Levis eelkõige renessanss- ja palladionistlikus arhitektuuris.

## Pildid
### Vana-Rooma

Fail:Museo del Foro de Caesaraugusta - Wiki Takes Caesaraugusta 04.jpg|Rooma-aegne Toscana kapiteel. Museo del Foro de Caesaraugusta
Fail:Peristyle garden.jpg|Vana-Rooma elumaja peristüüli jäänused
Fail:Semicolonne anfiteatro di aosta.jpg|Poolsambad Aosta amfiteatri välisseinal, keskajal kloostriks ümber ehitatud 

### Renessanss ja hilisem arhitektuur

Fail:St. Paul's Church, Covent Garden, London.jpg|Inigo Jonesi projekteeritud kirik Covent Gardenis (1633)
Fail:Facultat de Nàutica, porxo.jpg|Joaquim Vilaseca i Adolf Florensa (1930-1933) Facultat de Nàutica portaal Barcelonas
Fail:Tuscan order porch.JPG|Toscana orderis portaal
Fail:Koeru Konsum.jpg|Sambad Koeru kõrtsi- ja postijaamahoone fassaadil
Fail:Tartu Ülikooli peahoone 2012.jpg|Kuus Toscana sammast Tartu Ülikooli peahoone fassaadil 


## Vaata ka
* Komposiitorder

## Viited

## Välislingid
* Tuscan order. Encyclopaedia Britannica
* Video: Toscana orderi proportsioonid Vignola järgi
* Video: Toscana orderi osad ja mõisted
Margėnai

**Margėnai** on küla Leedus Rokiškise rajoonis Kriaunose vallas Audra jõe ja Sartai järve kaldal.

2001. aastal oli külas 31 elanikku, 2011. aastal 14.

Margėnai asub Sartai regionaalpargis. Margėnaid on esmamainitud XVIII sajandil; toona jäi see Kriaunose kihelkonda ja kandis nime **Astravas**.

Küla järgi on nimetatud Pirgu lademe Margėnai kihistik.


Margėnai_2.JPG|
Sartakampis.JPG|
Margėnai, paminklas A.Strazdui.JPG|


## Viited
Jeffrey Ashby

**Jeffrey Shears Ashby** (sündinud 16. juunil 1954) on Ameerika Ühendriikide insener ning endine mereväelane, katselendur ja NASA astronaut.

Ashby sai 1976. aastal Idaho Ülikoolist bakalaureusekraadi masinaehituses ja 1993. aastal Tennessee Ülikoolist lennundussüsteemide magistrikraadi. 1986. aastal lõpetas ta Ameerika Ühendriikide Mereväe Hävituslennukite Relvastuse Kooli ja Ameerika Ühendriikide Mereväe Katselendurite Kooli. Mereväe katselendurina osales ta McDonnell Douglas F/A-18 Horneti arendamises. 

1994. aastal valiti Ashby NASA astronaudiks. Tema esmalend pidi olema 1997. aastal toimunud STS-85, kuid ta eemaldati omal soovil missioonilt, et ta saaks olla koos oma raskelt haige abikaasaga. 1999. aastal osales ta missioonil STS-93 ja 2001. aastal missioonil STS-100. Oktoobris 2002 oli ta missiooni STS-112 komandör.

Ashby lahkus NASAst 2008. aastal ja ta töötab Blue Originis, vastutades mehitatud lendude ohutuse eest.

## Viited
Alksniai

**Alksniai** on küla Leedus Rokiškise rajoonis Juodupė vallas.

Külas asub 15 meetri kõrgune Alksniai linnamägi, mille pindala on 40x30 m. Linnamägi oli kasutusel esimesel aastatuhandel enne Kristust ja esimese aastatuhande alguses.

Küla rahvaarv väheneb. Kui 1959. aasta rahvaloenduse järgi elas Alksniais 59 inimest, siis 2001. aastal oli elanike arv 25 ja 2011. aastal oli see 17.
 
Küla järgi on nimetatud Pirgu lademe Alksniai kihistik.

## Viited
Hannoveri verekoer

**Hannoveri verekoer** on Saksamaalt pärit koeratõug, kelle sugupuu ulatub aega 5000 aastat enne meie ajaarvamist. Koera on kasutanud haavatud jahisaagi leidjana.

Posokowiec hanowerski 2009 pl.jpg
Hanover Hound.jpg|
Mâle standard - Chien de rouge du Hanovre.JPG
Posokowiec hanowerski pl.jpg


## Viited

## Kirjandus
* Renée Willes: *All världens hundraser*, Bromma 2003, ISBN 91-89090-79-9
* Desmond Morris: *Dogs*, North Pomfret, Vermont 2008, ISBN 978-1-57076-410-3

## Välislingid
* Hannoveri verekoer koer.ee saidil
Steven Hawley

**Steven Alan Hawley** (sündinud 12. detsembril 1951) on Ameerika Ühendriikide astrofüüsik ja endine NASA astronaut.

Hawley valiti NASA astronaudiks 1978. aastal ja ta osales viiel Space Shuttle'i missioonil. 1984. aastal lendas ta missioonil STS-41-D, mis oli kosmosesüstik Discovery esmalend. 1986. aastal osales ta missioonil STS-61-C. 1990. aastal lendas Hawley missioonil STS-31, mis viis orbiidile Hubble'i kosmoseteleskoobi. 1997. aastal osales ta Hubble'i teisel hooldusmissioonil STS-82 ja tema viimaseks missiooniks jäi 1999. aastal toimunud STS-93, mis viis orbiidile Chandra kosmoseteleskoobi.

Hawley lahkus NASAst 2008. aastal ja töötab Kansase Ülikooli füüsika ja astronoomia professorina.

## Viited
Segerstadi kihistu

**Segerstadi kihistu** (inglise *Segerstad Formation*) on ordoviitsiumi ladestu Aseri lademe  kihistu. Seda hakkasid esimesena eristama Vladimir Jaanusson ja Harry Mutvei aastal 1953.

Kihistu koosneb punakaspruunist  muguljast suure savisisaldusega lubjakivist. Segerstadi ja Aseri kihistute vahelised üleminekukivimid loetakse vahel Rokiškise kihistusse kuuluvaks.

## Viited

## Välislingid
*
Rokiškise kihistu

**Rokiškis kihistu** (inglise *Rokiškis Formation*) on ordoviitsiumi ladestu Darriwili lademe kihistu. Seda hakkasid esimesena eristama Jevlampijus Laškovas, Nijolė Sidaravičienė ja Juozas Paškevičius aastal 1976. Kihistik on nime saanud Rokiškise linna järgi Leedus. Kihistu stratotüüp on Butkunai 241 puurauk, kus kihistu kivimid esinevad 732,40...737,90  meetril.

Kihistu koosneb punakaspruunist ja lapilisest lubjakivist, mis sisaldab üksikuid götiidist ooide. Tegemist on Segerstadi ja Aseri kihistute vaheliste üleminekukivimitega, mille eristamine on subjektiivne.

## Viited

## Välislingid
*
STS-96

**STS-96** oli NASA Space Shuttle'i programmi 94. missioon.

Missiooni teenindas kosmosesüstik Discovery ja see viis Rahvusvahelisse kosmosejaama varustust ja paigutas orbiidile satelliidi STARSHINE. Missioon startis 27. mail 1999 ja naasis Maale 6. juunil.

See oli esimene Space Shuttle'i missioon, mis põkkus Rahvusvahelise kosmosejaamaga.

## Meeskond

## Viited
Fjodor Korotkov

**Fjodor Korotkov** (vene keeles *Коротков, Фёдор Фёдорович* 15. mai 1902 Pišpek – 19. september 1973 Moskva) oli Nõukogude armee sõjaväelane, kindralmajor (aastast 1943).

Ta teenis oktoobrist 1920 Punaarmees.

Novembris 1938 saadeti ta õppima Frunze-nimelisse Sõjaväeakadeemiasse, pärast akadeemia lõpetamist detsembris 1939 suunati ta Leningradi sõjaväeringkonda. Ta võttis osa Talvesõjast. Oktoobris 1940 määrati ta Leningradi sõjaväeringkonna 14. armee operatiivstaabi ülema vanemabiks.
Janet Kavandi

**Janet Lynn Kavandi** (sündinud 17. juulil 1959) on Ameerika Ühendriikide keemik ja endine NASA astronaut.

Kavandi valiti astronaudiks 1994. aastal ja ta on osalenud kolmel Space Shuttle'i missioonil. Tema esmalend oli 1998. aastal toimunud missioon STS-91. 2000. aastal osales ta missioonil STS-99, mille ajal kaardistati radariga Maa. Tema viimane missioon oli STS-104, mis toimus 2001. aastal.

Märtsis 2016 sai Kavandi NASA Glenni Uurimiskeskuse direktoriks. Ta lahkus NASA-st 2019. aastal.

## Viited
Ojaküla kihistik

**Ojaküla kihistik** (inglise keeles *Ojaküla Member*) on ordoviitsiumi ladestu Aseri lademe Aseri kihistusse kuuluv kihistik. Seda hakkasid esimesena eristama Ago Aaloe ja Karl Orviku aastal 1958. Kihistik on nime saanud Ojaküla küla järgi.

Kihistiku stratotüübiks on Ojaküla paemurd.

Ojaküla kihistik on Aseri kihistu ülemine kihistik. Kihistiku all lamab Malla kihistik. Kihistik koosneb ooide sisaldavast lubjakivist, mis on kohati suure liiva sisaldusega. Jägala jõest läänes esindab kihistik ainsana Aseri ladet.

## Viited

## Välislingid
*
Assassin's Creed

**Assassin's Creed** on ajalooliste seiklusmärulit sisaldavate videomängude seeria, mida arendavad Ubisofti stuudiod nii Põhja-Ameerikas kui ka Euroopas. Ettevõtmise taga on Patrice Désilets, Jade Raymond ja Corey May.

Mängud on saanud inspiratsiooni assassiinide salaorganisatsioonist.

## Mängud

**Loend pole täielik*

## Välislingid

*Ametlik koduleht
Assassin's Creed III: Liberation

**"Assassin's Creed III: Liberation"** on 2012. aastal Ubisoft Montreali, Ubisoft Milani ja Ubisoft Sofia toodetud ajaloolise seiklusmärulimäng, mis leiab aset virtuaalses New Orleansis aastatel 1765–1777. 

Mäng on neljas kõrvalmäng sarjas "Assassin's Creed" ja selle tegevus toimub samal ajal "Assassin's Creed III" omaga.

Kuigi mäng oli algselt mõeldud ainult PlayStation Vitale, ilmus see 2014. aastal "Assassin's Creed: Liberation HD-na" ka PlayStation 3, Xbox 360 ja Microsoft Windowsi jaoks. 2019. aasta märtsis ilmus mängu uuendatud versioon ka Xbox One'i, PlayStation 4 ja Microsoft Windowsi jaoks. 2019. aasta mais ilmus uuendatud versioon ka Nintendo Switchi jaoks.

## Vaata ka
*"Assassin's Creed III"

## Viited

## Välislingid
* "Assassin's Creed III: Liberation" Ubisofti kodulehel (inglise keeles)
Malla kihistik

**Malla kihistik** (inglise keeles *Malla Member*) on ordoviitsiumi ladestu Aseri lademe Aseri kihistusse kuuluv kihistik. Seda hakkas esimesena eristama Algimantas Grigelis aastal 1978. Kihistik on nime saanud Malla küla järgi.

Kihistiku stratotüübiks on Iila külas asuv Malla vana paemurd, mis on kinni kasvanud ja millest on nähtav vaid väike madalam lohk.

Malla kihistik on Aseri kihistu alumine kihistik. Kihistikul laseb Ojaküla kihistik. Kihistik koosneb  valdavalt ooide sisaldavast lubjakivist, mis sisaldab kohati glaukoniiti. Jägala jõest läänes Malla kihistik puudub.

## Viited

## Välislingid
*
Robert Behnken

**Robert Louis Behnken** (sündinud 28. juulil 1970) on Ameerika Ühendriikide õhuväelane ja endine NASA astronaut. 

Behnkenil on doktorikraad masinaehituses ja Ameerika Ühendriikide õhuväes koloneli auaste. Behnken valiti astronaudiks 2000. aastal. Tema esimene missioon oli 2008. aastal toimunud STS-123, mille ajal väljus ta kolm korda avakosmosesse. Behnken lendas teist korda kosmosesse missioonil STS-130. 

Augustis 2018 teatas NASA, et Behnken on koos Douglas Hurleyga määratud Dragon 2 esimese mehitatud lennu meeskonda. Missioon Crew Dragon Demo-2 startis 30. mail 2020 ja põkkus järgmisel päeval Rahvusvahelise Kosmosejaamaga. Missioon naasis Maale 2. augustil.

Behnken lahkus NASAst 2022. aastal.

## Viited
Vaidlėnai kihistu

**Vaidlėnai kihistu**  on ordoviitsiumi ladestu Aseri lademe kihistu. Seda hakkasid esimesena eristama Jevlampijus Laškovas, Nijolė Sidaravičienė ja Juozas Paškevičius aastal 1976.  Kihistu on nime saanud Vaidlėnai küla järgi.

Eestist kihistu kivimeid ei ole leitud. Need esinevad peaaegu kogu Leedus, välja arvatud maa idaosas. Kihistu stratotüüp on Butkūnai 241 puurauk, kus kihistu kivimid esinevad 732,4–734,5 meetril. Leedu loodeosas on kihistu suurim paksus 6,2 meetrit, Nemunase madalikul 7,4 meetrit ja maa keskosas 4,2 meetrit.

Kihistu koosneb pruunikashallist detriiti sisaldavat lubjakivist, mis sisaldab ohtralt katkestuspindasid. Kihistus on ka õhukesed mergli vahekihid.

## Viited
Vaidlėnai

**Vaidlėnai** on küla Leedus Rokiškise rajoonis Rokiškise maavallas Beržiena jõe kaldal. Aastal 2001 oli külas 29 elanikku.

Küla järgi on nimetatud Aseri lademe Vaidlėnai kihistu.

## Viited
Vilučiai kihistu

**Vilučiai kihistu** on ordoviitsiumi ladestu Keila lademe kihistu. Kihistut hakkasid esimesena eristama Jevlampijus Laškovas, Nijolė Sidaravičienė ja Juozas Paškevičius aastal 1976. Kihistu on saanud nime Vilučiai küla järgi. Kihistu stratotüüp on Svedasai 252 puurauk, kus kihistu kivimid esinevad 622,3–633 meetril. Kihistut eristatakse Leedu kesk- ja idaosas, kus selle kõrval esineb Vangiški kihistu. Kihistu suurim paksus on 20,4 meetrit.

Kihistu koosneb helehallist savisest merglist ja argilliidist.

## Viited
Šakyna kihistu

**Šakyna kihistu** (inglise *Šakyna Formation*) on ordoviitsiumi ajastu Kunda lademe kihistu. Seda hakkas esimesena eristama Juozas Paškevičius aastal 1976.

Kihistu stratotüüp on Kriukai-146 puurauk, kus selle kivimid esinevad 1102...1110,7 meetril. Lisastratotüübina on kasutusel Šakyna-27 puurauk, kus kihistu kivimid esinevad 1355,60...1362,40 meetril. Kihistu on nime saanud Leedus asuvalt Šakyna alevilt. Eestis esineb kihistut riigi lõunaosas. Leedu aladel esineb kihistu riigi loodeosas; selle suurim paksus on seal 9,2 meetrit.

Kihistu moodustavad hall argilliit, mergel ja hall glaukoniiti sisaldav lubjakivi, milles fossiilidest leidub põhiliselt trilobiite.

## Viited

## Välislingid
*
Osmussaare kihistik

## Pealkirja tekst
**Osmussaare kihistik** (inglise keeles *Osmussaare Member*) on ordoviitsiumi ladestu Kunda lademe Pakri kihistusse kuuluv kihistik. Seda hakkas esimesena eristama Karl Orviku aastal 1958. Kihistik on nime saanud Osmussaare järgi.

Kihistiku stratotüübiks on Osmussaare pank.

Osmussaare kihistik on Pakri kihistu ülemine kihistik. Kihistiku all lamab Suurupi kihistik. Kihistik koosneb suure liivasisaldusega lubjakivist.

## Viited

## Välislingid
*
Suurupi kihistik

**Suurupi kihistik** (inglise keeles *Suurupi Member*) on ordoviitsiumi ladestu Kunda lademe Pakri kihistusse kuuluv kihistik. Seda hakkas esimesena eristama Karl Orviku aastal 1958. Kihistik on nime saanud Suurupi küla järgi.

Kihistiku stratotüübiks on Suurupi paljand. Paljand asub Suurupi pangal ja seal paljandub ligi 2 meetrit paekivi. Ülemised 1,1 meetrit moodustab Malla kihistiku ooididega lubjakivi, selle all on 20 cm Osmussaare kihistiku suure pruunide götiitsete ooididega lubjakivi, selle all on aga Suurupi kihistiku monoliitne suure liivasisaldusega lubjakivi. Alumised 30 cm moodustavad Tõlinõmme kihistiku savikas lubjakivi ja mergel. 

Suurupi kihistik on Pakri kihistu alumine kihistik. Kihistikul lasub Osmussaare kihistik. Kihistik koosneb põhiliselt suure lubjasisaldusega liivakivist.

## Viited

## Välislingid
*
Jägala kihistik

**Jägala kihistik** (inglise keeles *Jägala Member*) on ordoviitsiumi ladestu Kunda lademe Pakri kihistusse kuuluv kihistik.

Kihistiku stratotüübiks on Jägala joa paljand. Jägala kihistik on sealses paljandis ülevalt kolmas ja selle moodustab suure liivasisaldusega lubjakivi. 

Kihistikku eristatakse Tallinnast idas. Kihistik koosneb lubjakivist, mis sisaldab teradena kvartsi ja glaukoniiti; kohati esineb selles ka konglomeraati.

## Viited

## Välislingid
*
Bretoonid

**Bretoonid** on Prantsusmaal Bretagne'i poolsaarel elav rahvas, kes põlvnevad 5.–6. sajandil sinna rännanud brittidest (või ka Suurbritanniast pärit keltidest).

Bretoonidel on ajalooliselt olnud oma keel, mida nimetatakse bretooni keeleks. Tänapäeval Bretagne’i piirkonna ligikaudu 3 miljonist elanikust räägib seda umbes 250 000 (1989. aastal 500 000) inimest. Neid, kes end bretoonideks nimetavad, on seejuures tunduvalt enam. 

Bretoonid on ajalooliselt tegelnud põllumajanduse ja kalapüügiga. Neid on sajandeid tuntud heade meremeestena. Tänapäeval töötab suur osa bretoone põllumajandus- ja kalastusettevõtetes. Palju bretoone on suundunud Prantsusmaa teise ossa või mõnda välisriiki (nt Ameerika Ühendriikidesse, Kanadasse). 

Bretagne on olnud Prantsusmaa üks usklikumaid piirkondi. Enamik bretoone on katoliiklased.

## Viited
Katlaahel

**Katlaahel**, ka **pajaahel**, oli raudvarvast ja hambulisest lehest koosnev konstruktsioon, mis riputati rehetoas või suveköögis lee kohale.

## Kirjeldus
Sileda varva ülaosas oli konks ahela katlapuu külge riputamiseks, allosas hoiderõngas, millest hambuline leht läbi käis. Katlaahelat sai ülemise konksu abil katlapuu peal vajalikku kohta nihutada. Hambulise lehe ülaosas oli aas, millest sile varb vabalt läbi käis, alumises osas aga konks, mille külge riputati katel. Seda lehte nihutati üles- või allapoole, nii et vastav hammas jäi sobival kõrgusel hoiderõnga peale. Nii sai katelt tõsta või allapoole lasta.  

Mõnel juhul oli varb puust ja hambuline leht metallist. Ketti kasutati katlaahelana harva.

## Vaata ka
* Katlaalus
* Katlakook
* Katlapuu
* Katlavinn
* Kolmjalg
* Pada
* Pajapink
* Pajarõngas

## Viited

## Välislingid
*Pajaahel, Eesti Rahva Muuseum
Katlapuu

**Katlapuu** oli ahjukülje sisse tehtud aukudesse kinnitatud puu lee kohal.

## Kirjeldus
Katlapuusse oli pikuti lõigatud 2–3&nbsp;cm laiune pilu, millest pandi läbi katlakoogu vars. Katlapuu pilu oli võimalikult pikk, et katlakooku rõhtsalt edasi nihutada. Tavaliselt rippus katlapuu küljes kaks kooku: üks väiksema, teine suurema katla jaoks.
Mõnel pool koosnes katlapuu kahest kõrvuti paiknevast puust, mille vahelt koogu vars läbi pandi.

## Vaata ka
* Katlaahel
* Katlaalus
* Katlakook
* Katlavinn
* Kolmjalg
* Pada
* Pajapink
* Pajarõngas

## Viited

## Välislingid
*Katlapuu, Eesti Rahva Muuseum
Pajapink

**Pajapink** oli neljakandiline puuklotsist jalgadega pingike, millel oli kaks avaust kumerapõhjalise paja toetamiseks, kui see asetati põrandale.

## Vaata ka
* Katlaahel
* Katlaalus
* Katlakook
* Katlapuu
* Katlavinn
* Kolmjalg
* Pada
* Pajarõngas

## Viited

## Välislingid
*Pajapink Eesti Vabaõhumuuseum
Coeur d'Alene'i keel

**Coeur d’Alene’i keel** [k`öör-dal´eeni; *Snchitsu’umshtsn*] on sališi keelkonna sisemaasališi keelte hulka kuuluv keel, mida kõneleb Ameerika Ühendriikide Idaho osariigi põhjaosas elav Coeur d'Alene rahvas.

Coeur d’Alene’i keel on kriitiliselt ohustatud. 2014. aastal rääkis seda emakeelena vaid 2 eakat inimest.

## Viited

## Välislingid
*https://www.ethnologue.com/18/language/crd
*https://glottolog.org/resource/languoid/id/coeu1236
*http://www.unesco.org/languages-atlas/en/atlasmap/language-id-802.html
The CW

**The CW** on Ameerika Ühendriikide telekanal, mille asutasid 2006. aastal CBS Corporation and Warner Bros., kui liideti kanalid UPN ja The WB.

Kontrolliv osalus kuulub ettevõttele Nexstar Media Group. Ülejäänut jagavad Paramount Skydance Corporation and Warner Bros. Discovery.

Kanali peakontor asub Burbanki linnas California osariigis.
Phạm Lê Thảo Nguyên

**Phạm Lê Thảo Nguyên** (sündinud 7. detsembril 1987) on vietnami maletaja, naiste suurmeister (2011). 

Phạm on 2010. aasta Vietnami naiste malemeister. 2011. aastal Mashhadis toimunud Aasia naiste malemeistrivõistlustel võitis ta Harika Dronavalli järel teise koha. Ta võttis Vietnami naiskonna koosseisus osa viiest naiste maleolümpiast (2008–2016). 2010. aastal maleolümpial Hantõ-Mansiiskis võitis ta individuaalse pronksmedali. 

Võitnud FIDE tsooniturniiri pääses Phạm 2017. aastal naiste maailmameistrivõistlustele Teheranis (64 osavõtjaga turniir). Seal võitis ta teises ringis Aleksandra Gorjatškinat, kuid kaheksandikfinaalis kaotas Anna Muzõtšukile.

Phạm sai FIDE-lt 2009. aastal naiste rahvusvahelise meistri, 2011. aastal naiste suurmeistri ja 2013. aastal rahvusvahelise meistri nimetuse. 

Ta on abielus malesuurmeister Nguyễn Ngọc Trường Sơniga.

## Välislingid
*Phạm Lê Thảo Nguyên FIDE andmebaasis
Hoang Thanh Trang

**Hoang Thanh Trang** (sündinud 25. aprillil 1980 Hanois) on vietnami päritolu Ungari maletaja, rahvusvaheline suurmeister (2007). 

Hoang hakkas malet mängima neljaaastaselt. 10-aastaselt asus ta koos vanematega elama Ungarisse. Tal on Vietnami ja Ungari kodakondsus. 1998. aastal tuli ta Vietnami esindajana naisjuunioride maailmameistriks ja 2000. aastal Aasia naiste malemeistriks. 

2013. aastal võitis ta Belgradis Ungari esindajana Euroopa naiste malemeistri tiitli. Ta on osa võtnud 9 naiste maleolümpiast – Vietnami (1994–2002) ja Ungari (2006–2012) naiskonna koosseisus.

## Maailmameistrivõistlused
Hoang mängis naiste maailmameistrivõistlustel. 1995. aastal MM-i tsoonidevahelisel turniiril Chișinăus (52 osavõtjat) jagas ta 17–24. kohta. 2001. aastal MM-i turniiril Moskvas (64 osavõtjat) pääses Hoang teise ringi, kuid kaotas seal Aleksandra Kostenjukile, 2004. aastal MM-i turniiril Elistas kaotas ta teises ringis Tatjana Kossintsevale. 2008. aastal MM-i turniiril Naltšikis võitis ta teises ringis Monika Soćkot, kuid kaheksandikfinaalis kaotas Humpy Konerule. 2010. aastal MM-i turniiril Antakyas kaotas ta teises ringis Katerõna Lagnole ja 2012. aastal MM-i turniiril Hantõ-Mansiiskis kaotas teises ringis Tatjana Kossintsevale. Ka 2018. aastal MM-i turniiril Hantõ-Mansiiskis kaheksandikfinaali ta ei pääsenud, kuna kaotas teises ringis Jekaterina Lagnole.

Hoang sai FIDE-lt 1995. aastal naiste rahvusvahelise meistri, 1995. aastal naiste suurmeistri, 1995. aastal rahvusvahelise meistri ja 2007. aastal rahvusvahelise suurmeistri nimetuse.

## Välislingid
*Hoang Thanh Trang FIDE andmebaasis
Jovana Rapport

**Jovana Rapport** (sünninimi **Jovana Vojinović**; sündinud 18. veebruaril 1992 Trstenikis Serbias) on serbia maletaja, naiste suurmeister (2009).

Rapport oli kuni 2006. aastani Jugoslaavia Liitvabariigi ja aastatel 2006–2013 Montenegro maletaja. 2013. aastast  esindab ta Serbiat.

Ta tuli 2009. aastal Antalyas Vahemere maade naiste malemeistriks. 

Rapport on esinenud viiel naiste maleolümpial (2008–2016) – kolmel korral Montenegro ja kahel korral Serbia naiskonna koosseisus. Kuuel korral on ta mänginud Euroopa võistkondlikel meistrivõistlustel (2007–2015), kus 2015. aastal võitis individuaalse kuldmedali.

Rapport sai FIDE-lt 2008. aastal naiste rahvusvahelise meistri ja 2009. aastal naiste suurmeistri nimetuse. 

Ta abiellus 2016. aastal malesuurmeister Richárd Rapportiga.

## Välislingid
*
*Jovana Rapport FIDE andmebaasis
Alshaebyi Boshra

**Alshaebyi Boshra** (araabia keeles بشرى الشعيبي; sündinud 1995) on Jordaania maletaja, naiste rahvusvaheline meister (2022). 

Boshra on kahekordne Jordaania naiste malemeister (2015, 2018). Ta võitis Araabia maade naiste meistrivõistlustel kaks pronksmedalit (2016, 2017). 

Ta on mänginud Jordaania naiskonna koosseisus viiel naiste maleolümpial (2010–2018). 2018. aastal maleolümpial Bathumis tegi ta kaasa võistkonna varumängijana. Võitis sellel olümpial individuaalse kuldmedali. 

## Välislingid
*Alshaebyi Boshra FIDE andmebaasis
Stavroula Tsolakidou

**Stavroúla Tsolakídou** (kreeka keeles Σταυρούλα Τσολακίδου; sündinud 24. märtsil 2000 Kaválas) on kreeka maletaja, naiste suurmeister (2016). 

Tsolakidou tuli noorte maailmameistriks 2013. aastal neidude U14-, 2015. aastal neidude U16- ja 2016. aastal neidude U18-vanuseastmes. 2017. aastal sai ta Euroopa naiste meistrivõistlustel 74. koha. 

Ta sai FIDE-lt 2014. aastal naiste rahvusvahelise meistri, 2016. aastal naiste suurmeistri ja 2018. aastal rahvusvahelise meistri nimetuse.

## Välislingid
*
*Stavroula Tsolakidou FIDE andmebaasis
Élena Ntémpo

**Élena Ntémpo** (kreeka keeles Έλενα Ντέμπο; vene keeles Елена Дембо *Jelena Dembo*; (ungari keeles *Jelena Dembo*; sündinud 8. detsembril 1983 Penzas) on Kreeka maletaja, naiste suurmeister (2001).

Ntémpo sündis Vene NFSV-s Penzas maletreeneri perekonnas. 1990. aastal emigreerus ta koos vanematega Iisraelisse, kus vanemad avasid Tel Avivis malekooli. 1998. aastal asuti perega elama Budapesti, et parandada Yelena malemängu võimalusi. 2004. aastal abiellus ta kreeklasega ja asus elama Ateenasse. Ta on töötanud malepedagoogi ja -ajakirjanikuna.

Ta tuli 2003. aastal Ungari naiste malemeistriks. Euroopa naiste meistrivõistlustel sai ta 2005. aastal Chișinăus pronksmedali, 2008. ja 2010. aastal jagas 2.–7. kohta. 2010. aastal naiste maailmameistrivõistlustel Antakyas (64 osavõtjaga turniir) jõudis ta kaheksandikfinaali. 2008. esines Ntémpo Euroopa lahtistel meistrivõistlustel, kus ta tuli naistest kolme esimese sekka. 2011. aastal võistles ta taas Euroopa lahtistel meistrivõistlustel, kus kogus 4 punkti 8-st ja sai 104. koha 183 osavõtja seast (naistest edestas teda vaid Susan Polgár).

Ntémpo sai FIDE-lt 2000. aastal naiste rahvusvahelise meistri, 2001. aastal naiste suurmeistri ja 2003. aastal rahvusvahelise meistri nimetuse. 2005. aastal täitis ta rahvusvahelise suurmeistri esimese normi (nimetuse saamiseks on vaja kolme normitäitmist).

## Välislingid
*
*52 Yelena Dembo FIDE andmebaasis
Carla Heredia Serrano

**Carla Heredia Serrano** (sündinud 10. veebruaril 1991 Quitos) on Ecuadori maletaja, naiste suurmeister (2013). 

Heredia Serrano on 2009. aasta Ecuadori naiste malemeister. Ta on osa võtnud viiest naiste maleolümpiast Ecuadori naiskonna koosseisus (2008, 2012–2008).

Pärast FIDE tsooniturniiri võitu (2009) pääses ta 2010. aastal naiste maailmameistrivõistlustele Antakyas (64 osavõtjaga turniir), kus sai turniiritabelis 62. asetuse. Avaringis kaotas ta selle turniiri võitnud Hou Yifanile.

Heredia Serrano sai FIDE-lt 2010. aastal naiste rahvusvahelise meistri ja 2013. aastal naiste suurmeistri nimetuse. 

## Välislingid
*Carla Heredia Serrano FIDE andmebaasis
Monika Soćko

**Monika Soćko** (sünninimi **Monika Bobrowska**; sündinud 24. märtsil 1978 Varssavis) on poola maletaja, rahvusvaheline suurmeister (2008).

Soćko on 8-kordne Poola malemeister (1995, 2004, 2008, 2010, 2013, 2014, 2016, 2017). Ta  võitis 2010. aastal Rijekas Euroopa naiste meistrivõistlustel pronksmedali.

Ta mängis naiste maailmameistrivõistlustel. 2008. aastal MM-i turniiril Naltšikis (64 osavõtjat, nokautsüsteem) kaotas Soćko teises ringis Hoang Thanh Trangile ja 2010. aastal MM-i turniiril Antakyas kaotas ta teises ringis Zhu Chenile. 2012. aastal MM-i turniiril Hantõ-Mansiiskis võitis ta avaringis Almira Skripchenkot ja teises ringis Hou Yifani, kuid kaheksandikfinaalis kaotas ta Antoaneta Stefanovale. 2015. aastal MM-i turniiril Sotšis võitis ta avaringis Deimantė Daulytėt, kuid teises ringis kaotas selle turniiri võitnud Marija Muzõtšukile.

Soćko sai FIDE-lt 1994. aastal naiste rahvusvahelise meistri, 1995. aastal naiste suurmeistri ja 2008. aastal rahvusvahelise suurmeistri nimetuse. 

Ta on abielus malesuurmeister Bartosz Soćkoga.

## Välislingid
*
*Monika Soćko FIDE andmebaasis
Protodooria sammas

**Protodooria sammas** on Vana-Egiptuse arhitektuuris esinev sambatüüp, mis koosneb ümmargusest baasist, hulgatahulisest tüvesest ja ruudukujulisest plaatjast abakusest. Sarnasuse tõttu dooria sambaga on protodooria sammast peetud eelnimetatud sambatüübi eelkäijaks.

## Pildid

Entrance to the tomb of Khnemu-hetep II. At Beni Hasan, with Proto-Doric pillars. (1902) - TIMEA.jpg|Protodooria sammastega sissekäik Khnemu-hetep II hauakambrisse Beni-Hassanis
Deir el Bahari 080408.jpg|Templi galerii Deir el Baharis


## Hüpoteesid kujunemise kohta
Vana-Egiptuse kunstis esinevad sambad on valdavalt kas ümmargused ja mõnd taimemotiivi imiteerivad (papüürussammas, lootossammas või palmsammas) või lihtsad neljatahulised monoliitsed või kiviplokkidest laotud toed, mis esinevad alates IV dünastiast kuni Uue riigi lõpuni. Ligikaudu Keskmise riigi ajal hakkab kujunema tahuline sammas. Selle varaseim vorm, neljatahulisest toest nurkade mahafaasimisel saadud kaheksatahuline tugi, esineb näiteks XI dünastia aegses templis El-Deir el-Baharis ja veel mõnes kohas. Lihtne on kujutleda, et edasine faasimine tekitas kuueteisttahulise samba, mis esineb paljudes Keskmise ja Uue riigi aegsetes ehitistes, näiteks Beni-Hassani hauakambrites.

On olemas ka teine hüpotees, mille kohaselt protodooria samba tahud sarnaselt kannelüüridega on saanud inspiratsiooni taimeriigist nagu muud Vana-Egiptuse sambad, kuid tugevasti stiliseeritud. Kõrvutavaks näiteks tuuakse Sakkara templi kimbutaoliselt kanneleeritud sambad, mis samuti kaudselt meenutavad dooria sambaid.

## Nimetusest
Jean-François Champollion imetles Egiptuse muistse arhitektuuri elegantset ja lakoonilise geomeetrilise vormiga hulgatahulist sammast ning, pannud tähele selle sarnasust klassikalise dooria orderiga, nimetas tüübi protodooria sambaks. Sarnasus dooria sambaga on siiski näiline, sest tegelikult pole protodooria samba tahud mitte nõgusad, st tegu pole kannelüüridega, vaid lamedate tahkudega. Samuti ei eendu sambaga samast tükist välja raiutud abakusetaoline plaat selle servadega samasuunalistest n-ö "põhitahkudest", vaid on nendega ühes tasapinnas. Samuti on protodooria sambal olemas baas, mis dooria sambal puudub.

Nimetus esineb sagedamini vanemas kirjanduses ja seda on peetud sageli ka eksitavaks, niisamuti nagu kõrvutust dooria orderiga ja samba tahkude nimetamist kanneleeringuks.

## Vaata ka
* Dooria sammas

## Viited
Niina Koskela

**Niina Koskela** (aastatel 2004–2009 **Niina Sammalvuo**; sündinud 8. augustil 1971) on soome päritolu Norra maletaja, naiste suurmeister (2006). 

Koskela on kolmekordne Soome naiste malemeister (1990, 2002, 2008). 2012. aastast mängib ta rahvusvahelistel malevõistlustel Norra eest. Ta on osa võtnud 8 naiste maleolümpiast – Soome (1990, 1992, 1998, 2002–2008) ja Norra (2014) naiskonna koosseisus.

Ta mängis naiste maailmameistrivõistlustel. 1991. aastal MM-i tsoonidevahelisel turniiril Suboticas (35 osavõtjat) sai Koskela 34. koha. 2000. aastal pääses ta MM-i turniirile New Delhis (64 osavõtjat, nokautsüsteem), kus ta sai turniiritabelis 50. asetvse. Ta Võitis vastase avaringis, kuid kaotas teises ringis Nana Ioselianile.

## Välislingid
*Niina Koskela FIDE andmebaasis
Kübra Öztürk

**Kübra Öztürk** (sündinud 11. mail 1991 Ankara provintsis) on türgi maletaja, naiste suurmeister (2012). 

Öztürk on 2012. aasta Türgi naiste malemeister. Ta on osa võtnud kuuest naiste maleolümpiast Türgi naiskonna koosseisus (2006–2016). 2008. aastal võitis ta naisjuunioride maailmameistrivõistlustel pronksmedali.

2013. aastal Belgradis sai Öztürk Euroopa naiste meistrivõistlustel 15. koha. Sellega ta kvalifitseerus 2015. aastal Sotšis toimunud naiste maailmameistrivõistlustele (64 osavõtjat, nokautsüsteem), kus ta sai turniiritabelis 55. asetuse. Avaringis tuli tal vastu võtta kaotus Bela Hotenašvilile.

Öztürk sai FIDE-lt 2009. aastal naiste rahvusvahelise meistri ja 2012. aastal naiste suurmeistri nimetuse. 

## Välislingid
*
* Kübra Öztürk FIDE andmebaasis
Betül Cemre Yıldız

**Betül Cemre Yıldız** (sündinud 16. mail 1989 Adapazarıs) on türgi maletaja, naiste suurmeister (2012). 

Yıldız on 13-kordne Türgi naiste malemeister (2002–2006, 2009–2011, 2013–2015, 2019). 2009. aastal võitis ta naisjuunioride maailmameistrivõistlustel pronksmedali.

Ta pääses 2010. aastal Antakyas toimunud naiste maailmameistrivõistlustele (64 osavõtjat, nokautsüsteem), kus ta sai turniiritabelis 57. asetuse. Avaringis võitis ta Pia Cramlingut, kuid teises ringis kaotas ta Marija Muzõtšukle.

Yıldız sai FIDE-lt 2004. aastal naiste rahvusvahelise meistri ja 2012. aastal naiste suurmeistri nimetuse. 

## Välislingid
*
*Betül Cemre Yıldız FIDE andmebaasis
Nicolás Dujovne

**Nicolás Dujovne** (sündinud 18. mail 1967 Buenos Aireses) on Argentina poliitik. Ta oli 10. jaanuarist 2017 kuni 17. augustini 2019 Argentina rahandusminister.

Ta sündis aastal 1967 Buenos Aireses. Ta lõpetas majanduse alal Buenos Airese ülikooli, ta on täiendanud ennast California Ülikoolis ja Torcuato di Tella Ülikoolis.
Franklin Chang-Diaz

**Franklin Ramón Chang-Diaz** (sündinud 5. aprillil 1950) on Ameerika Ühendriikide ärimees, füüsik ja endine NASA astronaut.

Chang-Diaz kolis Costa Ricast Ameerika Ühendriikidesse 1967. aastal ja 1977. aastal sai ta Ameerika Ühendriikide kodakondsuse. 1973. aastal sai ta Connecticuti Ülikoolist bakalaureusekraadi masinaehituses ja 1977. aastal sai ta Massachusettsi Tehnoloogiainstituudist doktorikraadi plasmafüüsikas. Chang Diazi emapoolsed juured on Costa Ricas ja isapoolsed Hiinas. 

Ta valiti 1980. aastal NASA astronaudiks ja on Jerry Rossi järel teine inimene, kes on kosmoses käinud rekordilised seitse korda. Chang-Diazi esmalend oli STS-61-C, mis toimus 1986. aastal. Järgmised missioonid olid 1989. aastal toimunud STS-34, 1992. aastal STS-46, 1994. aastal STS-60, 1996. aastal STS-75 ja 1998. aastal STS-91. Tema viimane missioon oli 2002. aastal toimunud STS-111, mille ajal väljus ta kolm korda avakosmosesse. Chang-Diaz lahkus NASAst 2005. aastal.

Pärast NASAst lahkumist asutas ta Ad Astra Rocket Company, mis tegeleb rakettmootorite väljatöötamisega. Peale selle on ta keskkonnaaktivist ja õpetab Rice'i ülikoolis füüsikat ja astronoomiat.

## Viited
Aleksandra Gorjatškina

**Aleksandra Jurjevna Gorjatškina** (vene keeles Александра Юрьевна Горячкина; sündinud 28. septembril 1998 Orskis) on vene maletaja, rahvusvaheline suurmeister (2018).

Gorjatškina on kahekordne Venemaa naiste malemeister (2015, 2017). 2017. aastal võitis ta Riias hõbemedali Euroopa naiste meistrivõistlustel. 

Ta mängis kolmel naiste maailmameistrivõistluste nokautsüsteemis peetud turniiril (2015, 2017, 2018); pääses neil 32 parema hulka. 

2019. aastal muutis FIDE MM-i korraldust. Mais 2019 võitis Gorjatškina Kaasanis toimunud MM-i pretendentide turniiri ja sai õiguse tiitlimatšile valitseva maailmameistri Ju Wenjuniga. Jaanuaris 2020 Shanghais ja Vladivostokis peetud naiste MM-tiitlimatši Gorjatškina kaotas tasavägiselt kulgenud matši tulemusega 6 (1½):6 (2½).

Gorjatškina sai FIDE-lt 2011. aastal naiste rahvusvahelise meistri,  2012. aastal naiste suurmeistri ja 2018. aastal rahvusvahelise suurmeistri nimetuse. 

## Välislingid
*
*Aleksandra Gorjatškina FIDE andmebaasis
Konyaspor

**Konyaspor Kulübü** on spordiklubi, mis tegutseb Konyas. See on tuntud eeskätt oma jalgpallimeeskonna järgi. Konyaspori jalgpallimeeskond mängib Türgi kõrgliigas Süper Lig.

Klubi asutati 1922. aastal nime **Konya Gençlerbirliği** all.

Alates 2013. aastast on Konyaspori jalgpallimeeskond kuulunud Türgi kõrgliigasse. Türgi kõrgliigas mängiti esimest korda 1988. aastal. Klubi ajaloo parim koht Türgi kõrgliigas on kolmas, mis saavutati hooajal 2015–16. 2017. aastal võideti nii Türgi karikas ja superkarikas. Hooaegadel 2016–17 ja 2017–18 on osaletud UEFA Euroopa Liiga alagrupiturniiril.

Klubi kodustaadion on alates 2014. aastast Konya Büyükşehiri staadion.

## Saavutused
***[[1. Lig|Türgi esiliiga]]**
****Võitja (2):** 1987–88, 2002–03
***[[2. Lig|Türgi kolmas liiga]]**
****Võitja (1):** 1970–71
***[[Türkiye Kupası|Türgi karikas]]**
****Võitja (1): **2016–17
***[[TFF Süper Kupa|Türgi superkarikas]]**
****Võitja (1):** 2017

## Viited

## Välislingid
* Klubi koduleht
Niépce'i auhind

**Niépce'i auhind** on fotograafiaauhind, mis antakse igal aastal alates 1955. aastast alla 50aastasele kutselisele fotograafile, kes on elanud ja töötanud Prantsusmaal üle kolme aasta. Auhinda annab välja ühendus Gens d'images. Auhinna rajas Joseph Nicéphore Niépce'i auks Albert Plécy.

## Laureaadid

* 1954 – Jean Dieuzaide
* 1956 – Robert Doisneau
* 1957 – Denis Brihat
* 1958 – René Basset
* 1959 – Jeanloup Sieff
* 1960 – Léon Herschtritt
* 1961 – Jean-Dominique Lajoux
* 1962 – Jean-Louis Swiners
* 1963 – Jean Suquet
* 1964 – Jean Garet
* 1965 – Thierry Davoust
* 1966 – Marc Garanger
* 1967 – Pierre ja Dorine Berdoy
* 1968 – Claude Sauvageot
* 1969 – Jean-Pierre Ducatez
* 1970 – Serge Chirol ja Claude-Raimond Dityvon
* 1971 – Jean-Luc Tartarin
* 1972 – Pierre Le Gall ja Guillaume Lieury
* 1973 – Albert Visage
* 1974 – Pierre Michaud
* 1975 – Jean-Louis Nou
* 1976 – Eddie Kuligowski, Claude Nuridsany ja Marie Pérennou

* 1977 – Roland Laboye
* 1978 – Alain Chartier
* 1979 – Françoise Saur
* 1980 – Gilles Kervella
* 1981 – Frédéric Brenner ja Jacques Bondon
* 1982 – auhinda ei antud välja
* 1983 – Pascal Dolémieux
* 1984 – Thierry Girard
* 1985 – Hervé Rabot
* 1986 – Jean-Marc Zaorski
* 1987 – Agnès Bonnot
* 1988 – Keiichi Tahara
* 1989 – Gladys ja Patrick Zachmann
* 1990 – Hugues de Wurstemberger
* 1991 – Jean-Louis Courtinat
* 1992 – Luc Choquer
* 1993 – Jean-Claude Coutausse
* 1994 – Xavier Lambours
* 1995 – Marie-Paule Nègre
* 1996 – Lise Sarfati
* 1997 – Patrick Tosani
* 1998 – Florence Chevallier

* 1999 – Philippe Bazin
* 2000 – Klavdij Sluban
* 2001 – Antoine D'Agata
* 2002 – Luc Delahaye
* 2003 – Stéphane Couturier
* 2004 – Claudine Doury
* 2005 – Elina Brotherus
* 2006 – Onodera Yuki
* 2007 – Bertrand Meunier
* 2008 – Jürgen Nefzger
* 2009 – Stéphanie Lacombe
* 2010 – Jean-Christian Bourcart
* 2011 – Guillaume Herbaut
* 2012 – Denis Darzacq
* 2013 – Valérie Jouve
* 2014 – Mathieu Pernot
* 2015 – Laurent Millet
* 2016 – Laurence Leblanc
* 2017 – Olivier Culmann
* 2018 – Stéphane Lavoué
* 2019 – Raphaël Dallaporta


## Välislingid
* Niépce'i auhinna veebisait
MKE Ankaragücü

**Makina Kimya Endüstrisi Ankaragücü Spor Kulübü** (**MKE Ankaragücü**) on Türgi spordiklubi, mis tegutseb Ankaras. See on tuntud eeskätt oma jalgpallimeeskonna järgi. Ankaragücü jalgpallimeeskond mängib Türgi kõrgliigas Süper Lig.

Klubi on asutatud 31. augustil 1910.

Ankaragücü jalgpallimeeskond tuli 1949. aastal Türgi meistriks ning 1972. ja 1981. aastal võitis Türgi karika.

Klubi suurim rivaal on Gençlerbirliği.

Lisaks tegeldakse klubis veel jalgrattasõidu, taekwondo ja võrkpalliga.

## Jalgpallimeeskond
### Praegune koosseis
*Seisuga 22. juuli 2019*

### Saavutused
**Türgi meistrivõistlused**
* **Võitja:** 1949

**[[Türkiye Kupası|Türgi karikas]]**:
* **Võitja (2):** 1971–72, 1980–81
: *Teised kohad (3):* 1972–73, 1981–82, 1990–91

**Türgi esiliiga**: 
* **Võitja (2):** 1968–69, 1976–77

## Viited

## Välislingid
* Klubi koduleht
Talvine peetripäev

**Talvine peetripäev** on 22. veebruaril. See on kirikukalendris päev, mil apostel Peetrus rajas Roomas piiskopitooli.  Üldiselt hakkas see püha juba 19. sajandil Eestis elavast traditsioonist taanduma. 

Eesti loodeosas peetripäevaga seotud väheste uskumuste olemasolu on seotud katolikuaegse Saare-Lääne piiskopkonna kalendri põlvnemiga Lübecki omast.

## Eesti rahvakalender
Rahvakalendris on talvine peetripäev vähesel määral tuntud Hiiu- ja Läänemaal, kus see päev oli kevade lähenemise tähis (nagu talvine madisepäevgi). Peetripäeva nimetatakse ka Peetri helis(päevaks), tema nimele liidetakse heli, helin.

Üksikud teated viitavad, et seda peeti kevade alguspühaks ning et siis kõlistati kette usside ja metsloomade peletamiseks. Peetripäeval märgitakse kevade lähenemist traditsiooniliste väljendustega, mis on küll enamasti liitunud teiste rahvakalendri tähtpäevadega, nagu: kõrred hakkavad lund vihkama, kuum kivi visatakse merre jms.

## Vaata ka
* Suvine peetripäev

## Viited

## Välislingid

*Peetripäev (talvine peetripäev, Peetri helinapäev) – 22. veebruar. BERTA.
Kildu–Oksa–Tõramaa tee

**Kildu–Oksa–Tõramaa tee** (registrinumbriga 24128) on kõrvalmaantee Viljandi maakonnas Põhja-Sakala vallas.

Tee pikkus on 24,671 km. Tee saab alguse Kildu külas Vastemõisa – Võlli – Suure-Jaani tee 4. kilomeetril, läbib Ilbaku, Paelama ja Sandra küla ning lõpeb Tipu külas Kõpu–Tõramaa–Jõesuu tee 24. kilomeetril.

## Sillad Kildu–Oksa–Tõramaa teel

## Viited
Dragonfly (kosmoseaparaat)

**Dragonfly** on NASA planeeritav missioon, mille raames saadetakse Saturni suurimat kaaslast Titani uurima droonhelikopter. Missiooni eesmärgiks on uurida Titani keemilisi ühendeid ja hinnata Titani elukõlblikkust.

Titan on unikaalne, sest selle pinnal toimub keeruline ja mitmekesine keemia ning seal on vett, mistõttu on see tähtis uurimisobjekt astrobioloogias ja Maa-välise elu otsingutel. Missiooni pakkus NASA New Frontiersi programmi jaoks välja Johns Hopkinsi Ülikooli Rakendusfüüsika Laboratoorium ning see valiti 2017. aastal kosmosemissiooni ideedekonkursi üheks kahest finalistiks. 27. juunil 2019 teatas NASA, et Dragonfly saab New Frontiersi programmi neljandaks missiooniks. 

Missioon stardib 2028. aastal ja saabub Titanile 2034. aastal.  

## Viited
Stephen Robinson

**Stephen Kern Robinson** (sündinud 26. oktoobril 1955 Sacramentos) on Ameerika Ühendriikide insener ja endine NASA astronaut.

1973. aastal sai ta California Ülikoolist Davises bakalaureusekraadi masinaehituses ja aerokosmose insenerinduses. 1978. aastal sai ta Stanfordi Ülikoolist magistrikraadi masinaehituses ja 1990. aastal samast ülikoolist samal erialal doktorikraadi. 

Robinson liitus NASA-ga 1975. aastal, mil ta sai Amesi Uurimiskeskuse praktikandiks. 1979. aastal sai ta Amesi Uurimiskeskuse teadlaseks. Robinson kandideeris 1983. aastal esimest korda astronaudiks, kuid ei osutunud valituks. Ta jätkas kandideerimist ja osutus 1995. aastal valituks. Robinson on osalenud neljal Space Shuttle'i missioonil. 1997. aastal osales ta missioonil STS-85 ja 1998. aastal missioonil STS-95. 2005. aastal lendas ta missioonil STS-114, mis oli esimene missioon pärast kosmosesüstiku Columbia katastroofi. Tema viimaseks missiooniks jäi STS-130.

Robinson lahkus NASAst 2012. aastal ja asus tööle California Ülikooli Davises.

## Viited
Hakaru keel

**Hakaru  keel** on indiaani keel, mis moodustab koos aimara keelega haki keelkonna. Seda kõneleb Peruus umbes 700 hakarut.

Hakaru keeles eristatakse kauki murret, mida oskas 2016. aastal 11 inimest ja mida on peetud ka eraldi keeleks.

## Viited

## Välislingid
*https://glottolog.org/resource/languoid/id/jaqa1244
NGC 265

**NGC 265** on hajusparv, mis asub Väikeses Magalhãesi Pilves, Tuukani tähtkujus.

Parve avastas 11. aprillil 1834 John Herschel. Parv asub Maast umbes 200 000 valgusaasta kaugusel ja selle diameeter on 65 valgusaastat.

## Vaata ka
* NGC 290

## Viited
Pada kihistik

**Pada kihistik** (inglise keeles *Pada Member*) on ordoviitsiumi ladestu Volhovi lademe Sillaoru kihistu kihistik. Seda hakkas esimesena eristama Karl Orviku aastal 1960.

Kihistiku stratotüüp on Pada oru kallas Kohina joa juures, nime on see saanud Padaoru järgi.

Pada kihistik on Sillaoru kihistu alumine kihistik. Kihistikul lasub Voka kihistik. Kihistik koosneb suure savisisaldusega lubjakivist. Kihistikus esineb arvukalt suure rauasisaldusega ooide, mis on kujunenud glaukoniidi terakeste ümber, ja glaukoniiti.

## Viited

## Välislingid
*
Sillaoru kihistu

**Sillaoru kihistu** (inglise keeles *Silaoru Formation*) on ordoviitsiumi ladestu  kihistu. Seda hakkas esimesena eristama Algimantas Grigelis aastal 1978.

Kihistu stratotüüp on Purtse jõe kaldapaljand vanast Sillaoru veskipaisust veidi maad allpool. Aastal 2016 oli paljandi kõrgus 5,8 meetrit, selle keskmise osa moodustasid Sillaoru kihistu ooididega lubjakivid. See on nime saanud Sillaoru hüdroelektrijaama kohal asunud Sillaoru veski järgi.

Kihistu sisaldab järgmisi kihistikke:
*Voka kihistik
*Pada kihistik

Kihistu koosneb õhukesekihilisest pruunikashallist lubjakivist, mis sisaldab detriiti ja ooide, Pada kihistik ka glaukoniiti. Kohati on sealne lubjakivi dolomiidistunud, selles esineb ka katkestuspindasid, kuhu on sadenenud limoniiti. Sillamäest ida pool lisanduvad kihistu lubjakivile punakaspruunid ja violetsed laigud.

Kuigi kihistike kivimid on sarnased, on nende tekkimisajas suur vahe. Voka kihistik kuulub Kunda lademesse, Pada kihistik aga Volhovi lademesse.

## Viited

## Välislingid
*Kihistust Eesti Stratigraafia Komisjoni andmebaasis
Valgejõe kihistik

**Valgejõe kihistik** (inglise keeles *Valgejõgi Member*) on ordoviitsiumi ladestu Kunda lademe Loobu kihistu kihistik. Seda hakkas esimesena eristama Karl Orviku aastal 1958.

Kihistiku stratotüüp on Valgejõe külas asuv Valgejõe kallas, kus ülemised 2,63 cm moodustab hall muutliku savisisaldusega Valgejõe kihistu lubjakivi, selle all on aga Nõmmeveski kihistiku hall savikas õhukeste mergli vahekihtidega lubjakivi. Selle all on 15 cm Voka kihistiku suure rauasisaldusega ooide sisaldavat lubjakivi ja paljandi põhja moodustab Toila kihistu. Valgejõe järgi on ka kihistik nime saanud.

Valgejõe kihistik on Loobu kihistu ülemine kihistik. Kihistik lamab enamasti Udria kihistikul. Kihistik koosneb suure savisisaldusega lubjakivist, mida eristab Utria kihistikust glaukoniidi puudumine.

## Viited

## Välislingid
*
Udria kihistik

**Udria kihistik** (inglise keeles *Udria Member*) on ordoviitsiumi ladestu Kunda lademe Loobu kihistu kihistik. Seda hakkas esimesena eristama Karl Orviku aastal 1958.

Kihistiku stratotüüp on Udria külas asuv Utria pank. Udria küla järgi on ka kihistik nime saanud.

Udria kihistik on Loobu kihistu alumine kihistik, sellel lasub Valgejõe kihistik. Kihistik koosneb glaukoniiti sisaldavast lubjakivist.

## Viited

## Välislingid
*
Kolbpump

**Kolbpump** (inglise keeles *piston pump*) on mahtpumba üks eriliik. Kolbpumpa kasutatakse rõhu tekitamiseks nii vedelikus kui gaasis. Kolbpumpasid on eri liike, kindla tunnusjoonena on kõigil kolbpumpadel vähemalt üks kolb, mis liigub mingi jõu abil silindris edasi tagasi. Kolvi ümber paikneb enamasti ka tihend, mis tihendab kolvi ja silindri vahelise ala. Pumbatava vedeliku või gaasi liikumine kolbpumbas on lahendatud klappide abil. 

Klappide paiknemine pumbas sõltub kolbpumba tüübist. Sisselasketakti ajal on sisselaskeklapp avatud ja väljalaskeklapp suletud ning silinder tõmbab liikudes silindrisse pumbatava vedeliku. Väljalasketakti ajal on sisselaskeklapp suletud ja avatud on väljalaskeklapp, kolb on muutnud liikumissuunda ning nüüd surub kolb pumbatava silindrist väljalasketorustikku. Taolise pumpamise abil on võimalik saavutada suhteliselt kõrge rõhk ka väikese jõu abil. Kõige tavalisem kolbpumba jõuajam on elektrimootor, kuid kasutatakse ka teisi ajameid. Kolbpumba abil on võimalik saavutada väga kõrge rõhk,  üle 1000 bar, võrreldes teist tüüpi pumpadega. Kolbpumba üheks puuduseks on rõhu impulsiivsus. Kuna pumpamine toimub ainult väljalasketakti ajal, siis rõhk kasvab impulssidena, mistõttu suured ühe kolviga kolbpumbad  ei ole levinud. Püütakse disainida võimalikult kompaktseid mitme kolviga kolbpumpasid, mis vähendaks tugevaid impulsse pumpamisel. Selline kolbpump on näiteks  radiaal-kolbpump. 

## Levik
Kolbpumbad on väga levinud. Seda liiki pumbad suudavad tekitada suhteliselt suurt rõhku, olles ise küllaltki kompaktsed. Samuti on kolbpumpa abil võimalik pumbata erineva viskoossusega vedelikke ja ka gaase. Kolbpumba võime leida näiteks paljudest kompressoritest ja hüdropumpadest; ka enamik käsipumpasid on kolbpumbad.

## Viited
Putk

**Putk** on mitme tähendusega sõna:
* **[[Putk (vars)]]** on taime torujas, harilikult õõnes vars.
* **[[Putk (õis)]]** on õie torujas osa.
* **[[Putk (taim)]]** on sarikaliste sugukonna rahvapärane nimetus, esineb liiginimes.
* **[[Putk (tööriista osa)]]** on millegi, näiteks tööriista (relva) õõnes torujas osa, kinnitamiseks varre otsa.
* **Putk** on puust või metallist toru (nt Herman Sergo loomingus).
* **Putked** on piltlikult jalad (nt Eduard Vilde loomingus).

## Välislingid
* Putk, EKSS 2009
Nõmmeveski kihistik

**Nõmmeveski kihistik** (inglise keeles *Nõmmeveski Member*) on ordoviitsiumi ladestu Kunda lademe Loobu kihistu kihistik. Seda hakkas esimesena eristama Karl Orviku 1958. aastal.

Kihistiku stratotüüp on Valgejõe kalda Nõmmeveski paljand. Kihistik nime saanud Nõmmeveski joa järgi.

Nõmmeveski kihistik on Loobu kihistu alumine kihistik, sellel lasub Valgejõe kihistik. Kihistik koosneb savikast lubjakivist.

## Viited

## Välislingid
*
Ubari kihistik

**Ubari kihistik** (inglise keeles *Ubari Member*) on ordoviitsiumi ladestu Kunda lademe Loobu kihistu kihistik. Seda hakkas esimesena eristama Karl Orviku aastal 1960.

Kihistiku stratotüüp on Kaberneeme külas asuv Ubari paljand, mille ülemises osas paljandub 2 meetrit Väo kihistu puhast paksukihilist lubjakivi, selle all on 40 cm Aseri lademe ooide sisaldavat lubjakivi ja alumise osa moodustab Loobu kihistu Ubari kihistiku glaukoniitlubjakivi. Kihistik nime saanud endise Ubari küla järgi.

Kihistik esineb Eesti põhjaosa keskmistel aladel, Tallinnast idas. Ubari kihistik koosneb suure glaukoniidisisaldusega lubjakivist.

## Viited

## Välislingid
*
Hüpassaare oja

**Hüpassaare oja** on oja Soomaal, Viljandi maakonnas Põhja-Sakala vallas, Lemmjõe parempoolne lisajõgi. 

Oja pikkus on 8,4 km , valgla pindala 21,3 km², langus 8 m ja lang 0,95 m/km.
Oja saab alguse 29,5 m kõrgusel Karjasoo külas, voolab läbi Kibaru küla ja suubub 21,5 m kõrgusel Sandra külas paremalt poolt Lemmjõkke 12,7 km kaugusel selle suudmest. Oja kuulub Lääne-Eesti vesikonda ja Pärnu alamvesikonda.

Hüpassaare oja asub Soomaa rahvuspargis.

## Viited

## Välislingid
*
*
Tamme (perekonnanimi)

**Tamme** on eesti perekonnanimi.

2019. aasta 1. jaanuari seisuga oli Eestis perekonnanimi Tamme 905 inimesel: 424 mehel ja 481 naisel. Perekonnanimede levikult oli Tamme meeste puhul 88. ja naiste puhul 87. kohal.

## Nime kandjaid
*Aare Tamme, eesti sööstlaskuja (1966–) 
*Asko Tamme, eesti raamatukogutegelane (1961–)
*Avo Tamme, eesti saksofonist (1938–)
*Enn Tamme, eesti matemaatik (1930–2019)
*Heidy Tamme, eesti laulja ja pedagoog (1943–)
*Helje Tamme, eesti pedagoog ja munitsipaalpoliitik (1953–)
*Rein Tamme, Eesti ehitusinsener ja poliitik (1940–2024)
*Tõnu Tamme, eesti matemaatik ja loogik (1958–)
*Villu Tamme, eesti muusik (1963–)

## Viited
NGC 290

**NGC 290** on hajusparv, mis asub Väikeses Magalhãesi Pilves, Tuukani tähtkujus.

Parve avastas 5. septembril 1826 James Dunlop ja temast sõltumatult avastas selle 11. aprillil 1834 John Herschel. Parv asub Maast umbes 200 000 valgusaasta kaugusel ja selle diameeter on 65 valgusaastat.

## Vaata ka
* NGC 265

## Viited